ROMÂNIA
JUDEȚUL GORJ
Primăria COMUNEI POLOVRAGI
Nr. 8.999 din 24.09.2026

ANUNŢ

pentru ocuparea unor posturi contractuale înființate în afara organigramei Comunei Polovragi, pe durată determinată, în cadrul proiectului „Acces echitabil la servicii sociale de îngrijire la domiciliu pentru persoanele vârstnice din comuna Polovragi”, 
Cod SMIS 349138

Primăria Comunei Polovragi, județul Gorj, în calitate de beneficiar al proiectului menționat, organizează concurs pentru ocuparea, pe durată determinată, a unor funcții contractuale înființate în afara organigramei prin Dispoziția primarului nr. 265 din 21.09.2026, în condițiile Hotărârii Guvernului nr. 1336/2022, ale HG nr. 234/2023 și ale Procedurii de recrutare și selecție aprobate prin Dispozitia primarului  nr. 266 din 21.09.2026.

1. Posturile scoase la concurs

	Nr.
crt.
	Functia ocupata 
in cadrul proiectului/
Codul COR;
Nr. posturi de conducere/execuție
	Perioada de angajare in 
Nr. luni/
Norma de lucru
	Studii minime solicitate
	Experienta solicitata
generala in munca/specifica

	1
	EXPERT ÎNGRIJITOR / 532201;
7 POSTURI – DE EXECUȚIE 
	36 luni/
normă întreagă
	[bookmark: _Hlk241078530]Studii medii; calificare profesională în domeniul îngrijirii Ia domiciliu (curs de îngrijitor bătrâni sau similar); calificarea trebuie să fie recunoscută conform legislației în vigoare
	Experiență < 5 ani în îngrijirea persoanelor vârstnice (preferabil);
Empatie, răbdare și abilități de comunicare;
Capacitatea de a lucra autonom și în echipă.





2. Data şi locul organizării concursului:
Concursul se va desfăşura la sediul Primăriei comunei Polovragi din comuna Polovragi, sat Polovragi, strada Drumul lui Burebista nr. 128, județul Gorj şi va consta în următoarele probe: 
- proba scrisă, în data de 16.10.2026, ora 11:00;
- proba interviu, la o dată ce va fi comunicată odată cu rezultatele probei scrise, în termenul legal de maximum 4 zile lucrătoare de la data susţinerii probei scrise.

3. Condiţiile de participare la concurs:
Candidaţii trebuie să îndeplinească cumulativ următoarele condiţii:
	A. Condiţii generale prevăzute de art. 15 H.G. nr. 1336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice, cu modificările și completările ulterioare:
a) are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;
b) cunoaște limba română, scris și vorbit;
c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările si completările ulterioare;
d) are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;
e) îndeplinește condițiile de studii, de vechime în specialitate și, după caz, alte condiții specifice potrivit cerințelor postului scos la concurs;
f) nu a fost condamnată definitiv pentru săvârșirea unei infracțiuni contra securității naționale, contra autoritarii, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;
h) nu a comis infracțiunile prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului National de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).

B. Condiţii specifice:
Studii medii; calificare profesională în domeniul îngrijirii Ia domiciliu (curs de îngrijitor bătrâni sau similar); calificarea trebuie să fie recunoscută conform legislației în vigoare
Experiență < 5 ani în îngrijirea persoanelor vârstnice
Empatie, răbdare și abilități de comunicare.
Capacitatea de a lucra autonom și în echipă.

Alte cerințe specifice pentru ocuparea posturilor:

· Oferirea de îngrijire de bază persoanelor vârstnice aflate în dificultate.
· Monitorizarea stării de sănătate și a nevoilor individuale ale beneficiarilor. 
· Ajutor la activități de bază zilnice: igienă, alimentație, mobilizare.
· Menținerea unei comunicări constante cu echipa de specialiști (asistent social, medic de familie etc.).
· Respectarea planului individualizat de intervenție și a normelor de igienă și siguranță.

4. BIBLIOGRAFIA și TEMATICA:

a) Legea asistenței sociale nr. 292/2011, cu modificările și completările ulterioare, 
cu tematica:
             Capitolul III – Sistemul de servicii sociale;
	  Capitolul IV- Măsuri integrate de asistenţă socială;
                    Secţiunea a 4-a - Asistenţa socială a persoanelor vârstnice;
                    Secţiunea a 5-a - Îngrijirea de lungă durată.

b) Legea nr.17/2000*** privind asistenţa socială a persoanelor vârstnice, republicată (r3), cu modificările și completările ulterioare;
cu tematica: - integral

c) Ordinul Ministerului Muncii și Justiției Sociale nr. 29/2019 pentru aprobarea Standardelor minime de calitate pentru acreditarea serviciilor sociale destinate persoanelor vârstnice, persoanelor fără adăpost, tinerilor care au părăsit sistemul de protecție a copilului și altor categorii de persoane adulte aflate în dificultate, precum și pentru serviciile acordate în comunitate, serviciile acordate în sistem integrat și cantinele sociale, cu modificările și completările ulterioare,
cu tematica: - Anexa 8;

d) Ordinul Ministerului Muncii și Solidarității Sociale  nr. 2489/2023 pentru aprobarea Standardelor minime de calitate privind managementul de caz în serviciile sociale acordate persoanelor vârstnice.
cu tematica: - integral

5. Selecția dosarelor de înscriere
În termen de două zile lucrătoare de la data expirării termenului de depunere a dosarelor în cazul concursului pentru ocuparea unui post vacant, respectiv în termen de o zi lucrătoare pentru ocuparea unui post temporar vacant, comisia de concurs are obligația de a selecta dosarele de concurs pe baza îndeplinirii condițiilor de participare și de a consemna în borderoul individual rezultatul selecției.

6. Pentru proba scrisă şi proba interviu punctajul maxim este de 100 puncte, fiind declaraţi ”admis” doar candidaţii care au obţinut minimum 50 puncte la fiecare probă. Se consideră ”admis” la concurs candidatul care a obţinut cel mai mare punctaj dintre candidaţii participanţi, cu condiţia ca acesta să fi obţinut punctajul minim necesar.

În cadrul Probei interviu, candidaţii vor fi evaluaţi în baza următoarelor criterii de evaluare:
1. abilităţi şi cunoştinţe impuse de funcţie;
1. capacitatea de analiză şi sinteză;
1. motivaţia candidatului;
1. comportamentul în situaţiile de criză;
1. abilități de comunicare;
1. iniţiativă şi creativitate.

Planul de interviu şi punctajele maxime, stabilite pentru fiecare criteriu de evaluare, sunt aduse la cunoştinţă candidaţilor înainte de susţinerea probei.
Comunicarea rezultatelor la fiecare probă a concursului se realizează prin afișare la sediul și pe pagina de internet a autorității sau instituției publice organizatoare a concursului, după caz, în termen de o zi lucrătoare de la data finalizării probei și conține atât punctajul obținut, cât și mențiunea „admis“ sau „respins“, după caz.
După afișarea rezultatelor obținute la selecția dosarelor de înscriere, proba scrisă  și interviu, candidații nemulțumiți pot depune contestație la compartimentul resurse umane sau, după caz, la compartimentul care asigura organizarea și desfășurarea concursului, în termen de cel mult o zi lucrătoare de la data afișării rezultatului selecției dosarelor, respectiv de la data afișării rezultatului probei scrise și/sau probei practice și al interviului, sub sancțiunea decăderii din acest drept. Termenul de o zi lucrătoare începe de la data și ora afișării rezultatelor selecției sau a probelor de concurs și se încheie în ziua lucrătoare următoare la aceeași oră la care a început.
    	În situația contestațiilor formulate față de rezultatul selecției dosarelor, comisia de soluționare a contestațiilor verifică îndeplinirea de către candidatul contestatar a condițiilor pentru participare la concurs în termen de o zi lucrătoare de la expirarea termenului de depunere a contestațiilor.
    	În situația contestațiilor formulate față de rezultatul probei scrise sau al interviului, comisia de soluționare a contestațiilor analizează lucrarea sau consemnarea răspunsurilor la interviu doar pentru candidatul contestatar în termen de o zi lucrătoare de la expirarea termenului de depunere a contestațiilor.
Comunicarea rezultatelor la contestațiile depuse se realizează prin afișare la sediul autorității sau instituției publice organizatoare a concursului și pe pagina de internet a acesteia, la secțiunea special creată în acest scop, imediat după soluționarea contestațiilor.
Rezultatele finale se afișează la sediul autorității sau instituției publice organizatoare a concursului și pe pagina de internet a acesteia, la secțiunea special creată în acest scop, în termen de o zi lucrătoare de la data afișării rezultatelor soluționării contestațiilor pentru ultima proba, prin specificarea mențiunii „admis“ sau „respins“.

7. (1) Dosarele de concurs se depun în termen de 10 zile lucrătoare de la data afișării anunțului pentru ocuparea celor 7 posturi vacante, respectiv până în data de 08.10 2026, ora 1600 la sediul Primăriei comunei Polovragi, la secretarul general al comunei, persoana care asigură secretariatul comisiei de concurs, Bădița Liliana-Elena sau pot fi transmise de candidaţi prin Poşta Română, serviciul de curierat rapid, poşta electronică sau platformele informatice ale Primăriei comunei Polovragi.
[bookmark: _Hlk219808509](2) În situaţia în care candidaţii transmit dosarele de concurs prin Poşta Română, serviciul de curierat rapid, poşta electronică sau platformele informatice ale Primăriei comunei Polovragi, respectiv la adresa de e-mail: primariapolovragi@yahoo.com, candidaţii primesc codul unic de identificare la o adresă de e-mail comunicată de către aceasta şi au obligaţia de a se prezenta la secretarul comisiei de concurs cu documentele prevăzute în anunț, în original, pentru certificarea acestora, pe tot parcursul desfăşurării concursului, dar nu mai târziu de data şi ora organizării probei scrise sub sancţiunea neemiterii actului administrativ de angajare. 
(3) Transmiterea documentelor prin poşta electronică sau prin platformele informatice ale autorităţilor sau instituţiilor publice se realizează în format .pdf, documentele fiind acceptate doar în formă lizibilă. 

Dosarele care se transmit prin servicii poștale/curierat, vor fi în plic închis, care va conține următoarele mențiuni:
· numele și prenumele candidatului; 
· denumirea postului pentru care candidează; 
· mențiunea: Proiect: „Acces echitabil la servicii sociale de îngrijire la domiciliu pentru persoanele vârstnice din comuna Polovragi”, Cod SMIS 349138 

(4) Nerespectarea prevederilor alin. (1)-(3), după caz, conduce la respingerea candidatului.
(5) Prin raportare la nevoile individuale, candidatul cu dizabilităţi poate înainta comisiei de concurs, în termenul de 10 zile lucrătoare de la data afișării anunțului, propunerea sa privind instrumentele necesare pentru asigurarea accesibilităţii probelor de concurs.
8. DOCUMENTE NECESARE DOSARULUI DE PARTICIPARE LA CONCURS


a) formular de înscriere la concurs, disponibil la sediul Primăriei comunei Popovragi – secretarul comisiei de concurs sau de pe pagina de internet a comunei Polovragi: https://comunapolovragi.ro;
b) copia actului de identitate sau orice alt document care atesta identitatea, potrivit legii, aflate in termen de valabilitate;
c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care atesta nivelul studiilor si ale altor acte care atesta efectuarea unor specializări, precum și copiile documentelor care atestă îndeplinirea condițiilor specifice ale postului solicitate de autoritatea sau instituția publică;
e) copia copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului (modelul orientativ al adeverinței menționate se poate obţine de la sediul Primăriei comunei Polovragi – secretarul comisiei de concurs sau de pe pagina de internet a comunei Polovragi: https://comunapolovragi.ro);
f) certificat de cazier judiciar sau, după caz, extrasul de pe cazierul judiciar;
g) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;
h) certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane;
i) curriculum vitae, model comun european.
(1) Adeverința care atestă starea de sănătate conține, în clar, numărul, data, numele emitentului și calitatea acestuia, în formatul standard stabilit prin ordin al ministrului sănătății. Pentru candidații cu dizabilități, în situația solicitării de adaptare rezonabilă, adeverința care atestă starea de sănătate trebuie însoțită de copia certificatului de încadrare intr-un grad de handicap, emis în condițiile legii.
(2) Copiile de pe actele prevăzute la punctele 2-5 precum și copia certificatului de încadrare intr-un grad de handicap prevăzut la alin. (1) se prezintă însoțite de documentele originale, care se certifică cu mențiunea „conform cu originalul“ de către secretarul comisiei de concurs.
(3) Documentul prevăzut la punctul 6 poate fi înlocuit cu o declarație pe propria răspundere privind antecedentele penale. In acest caz, candidatul declarat admis la selecția dosarelor si care nu a solicitat expres la înscrierea la concurs preluarea informațiilor privind antecedentele penale direct de la autoritatea sau instituția publica competenta cu eliberarea certificatelor de cazier judiciar are obligația de a completa dosarul de concurs cu originalul documentului prevăzut la punctul 6 anterior datei de susținere a probei scrise si/sau probei practice.

Relaţii suplimentare se pot obţine de la sediul Primăriei comunei Polovragi, tel. 0253476135 sau de la secretarul comisiei de concurs, doamna Bădița Liliana-Elena, secretar general al comunei.



Data publicării anunţului: 24.09.2026

                                         
 
PRIMAR,                                                  Secretar general comună,
Gheorghe EPURE                                     Liliana-Elena Bădița

